CENTELแนวโน้มธุรกิจโรงแรมยังสดใสแนะซื้อแม้ 2Q58 จะเป็นฤดูกาลที่อ่อนลง
CENTEL กำไรไตรมาส1/58 ออกมาดีมาก โต 66% คาดาแนวโน้มธุรกิจโรงแรมยังสดใสในเดือน เม.ย.58 แม้ว่า 2Q58 จะเป็นฤดูกาลที่อ่อนลง เพราะอัตราการเติบโตในลักษณะSSSG ทยอยฟื้นตัวดีขึ้น แนะซื้อด้วยราคาพื้นฐาน 41.50 บาท
19 พ.ค. 2558

บล.ดีบีเอสฯระบุในบทวิเคราะห์วันนี้(19 พ.ค.) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL กำไรไตรมาส1/58 เป็น 834 ล้านบาท เพิ่มถึง 66% เทียบช่วงเดียวกันของปีก่อนสืบเนื่องจากธุรกิจโรงแรมนั้นแข็งแกร่งมาก อัตรากำไรขั้นต้นของธุรกิจอาหารสูงขึ้น และบริหารค่าใช้จ่ายได้อย่างมีประสิทธิภาพ นั่นคืออัตราส่วนค่าใช้จ่ายเทียบกับรายได้ลดลง
ทั้งนี้กำไรออกมาดีมาก จนสูงกว่าที่เราและตลาดฯคาดไว้ก่อนหน้าถึง 34% และ 30% ตามลำดับ โดยคาดว่าแนวโน้มธุรกิจโรงแรมยังสดใสในเดือน เม.ย.58 แม้ว่าไตรมาส2/58 จะเป็นฤดูกาลที่อ่อนลง เพราะอัตราการเติบโตในลักษณะ SSSG ทยอยฟื้นตัวดีขึ้น คงคำแนะนำ ซื้อ ด้วยราคาพื้นฐาน 41.50 บาท ซึ่งประเมินด้วยวิธี DCF